钦定古今图书集成/明伦汇编/官常典/第391卷 > 元
## 钦定古今图书集成/明伦汇编/官常典/第391卷 > 元

元设给事中、起居注、“左右补阙，掌朝省、台院诸司奏
闻之事。”

按《元史百官志》：“给事中，秩正四品。至元六年，始置起
居注，左右补阙，掌随朝省、台院诸司凡奏闻之事，悉
纪录之，如古左、右史。十五年，改陞给事中兼修起居
注，左右补阙改为左右侍仪奉御兼修起居注。皇庆
元年升正三品。延祐七年仍四品。后定置给事中兼
修起居注二员，右侍仪奉御同修起居注一员，左侍”
仪奉御；同修起居注一员，令史一人，译史四人，通事
兼知印一人。

### 世祖至元九年以并尚书省入中书省罢给事中

按《元史世祖本纪》：“至元九年春正月甲子，并尚书省
入中书省。平章尚书省事阿合马同平章尚书省事
张易并中书平章政事，参知尚书省事张惠为中书
左丞，参知尚书省事李尧咨、麦术丁并参知中书政
事。罢给事中、中书舍人、检正等官，仍设左右司省，六
部为四，改称中书。”

至元十六年夏四月癸巳，以“给事中兼起居注，掌随
朝诸司奏闻事。”

按：《元史世祖本纪》云云。